Bast,
vremena ponestaje.
Molim te, pomozi mi da izliječim brata od ove bolesti
i nikad više neću dovoditi tvoje postojanje u pitanje.
Srce mu naglo usporava. Dokle smo došli?
Upravo završavamo slijed.
GRIOT-e, daj mi kontrolu.
Kako želite, princezo.
Koliki su postotni izgledi?
25%.
Morat ćemo pokušati na drugi način.
Kralju T'Challi je srce usporilo na 31 otkucaj u minuti.
Princezo, idite biti uz njega.
Moram razmisliti. Svi zajedno, izlazite.
Izlazite!
Koliki su postotni izgledi?
29,1%.
Otisni je!
Princezo, svjestan sam hitnosti, ali dužan sam vas upozoriti
da ta sintetička Srcolika trava
ima minimalne izglede za davanje željenog ishoda.
Baš me briga!
Mora uspjeti.
GRIOT-e.
Da, princezo?
Na koliko je otkucaja srce mog brata?
Tvoj brat je s precima.
Ne.
Odajemo zahvalnost jer nam je kao dar došao kralj T'Challa.
Black Panther.
Sin kralja T'Chake.
Moj sin.
Praotac mu je bio najštovaniji kralj Bashenga,
prvi Black Panther.
Otpuštamo te.
Slava precima.
T'Challa, T'Challa, T'Challa
T'Challa
Žao mi je, žao mi je.
NAKON GODINU DANA
UJEDINJENI NARODI ŽENEVA, ŠVICARSKA
Čast mi je
pozvati njezino veličanstvo kraljicu Ramondu,
kćer Lumumbe, suverenu vladaricu kraljevstva Wakande.
FRANCUSKA
SJEDINJENE DRŽAVE
Gospodine predsjedavajući,
smatram da govorim u ime svih naših država članica
kad kažem da sam duboko razočaran time što Wakanda
propušta stati iza obećanja o sudjelovanju u globalnom nastojanju
za suočavanje s međunarodnim izazovima, o dijeljenju resursa
i punoj suradnji
što se vibranija tiče.
Francuska posjeduje informaciju da se vibranij
može iskoristiti za izradu oružja masovnog uništenja.
Ne prepoznaje ga nijedan danas poznat detektor metala.
Izravna je prijetnja globalnoj sigurnosti i sporazumima o ograničavanju naoružanja.
Predajem riječ njezinom veličanstvu kraljici Ramondi.
Naša je politika oduvijek
nikada ne trgovati vibranijem ni pod kojim okolnostima.
Ne zbog opasnog potencijala vibranija,
već zbog opasnog potencijala vas.
VAKANDSKI CENTAR ZA SKRB ANSONGO, MALI
Ne rade sigurnosne kamere.
Zalegni na pod, smjesta!
Licem na pod! Brzo! Brzo!
Gdje su vibranijski alati?
Tko ima pristup?
Vi ovdje izigravate pristojnost.
Ali znamo što šapućete
u svojim predvodničkim dvoranama i svojim vojnim ustanovama.
"Kralj je mrtav."
"Black Panther je nestao."
"Izgubili su zaštitnika."
"Sad nam je vrijeme"
"za udar."
Aneka, gdje ti je koplje?
Shuri mi je dala ove da ih iskušam.
Znaš, više mi se sviđaju.
Pramajke su nam dale koplje
jer je precizno, elegantno
i smrtonosno.
To se neće promijeniti pod mojim vodstvom.
Da, generalice.
Kazala sam ti da ih ne poneseš.
Sinoć je došlo do još jednog napada na jednu našu ustanovu za skrb.
Dokaz o umiješanosti jedne države članice
upravo učitavamo u vaše mobilne uređaje.
A što se identiteta napadača tiče...
Na koljena!
Nema na čemu.
Neka naš velikodušan odgovor na taj upad bude maslinova grančica.
Daljnji pokušaji otimanja naših resursa
smatrat će se činom agresije
i dočekati mnogo oštrijim odgovorom.
Oplakujemo izgubljenoga nam kralja.
Ali da niste ni na sekundu pomislili kako je Wakanda izgubila sposobnost
zaštite svojih resursa.
Svjesni smo da neki neprestano nastoje
pronaći vibranij izvan Wakande,
i želimo vam svu sreću.
ATLANTSKI OCEAN
Ovdje Rotor 625, tražim dopuštenje za slijetanje.
U redu. Nađemo se dolje.
Da.
Hej!
Mislila sam da si u mirovini!
I ja sam to mislio.
Kažu da su izgledi da taj uređaj nađe vibranij bili jedan prema milijardu.
A i manji.
Krećemo.
Tlak u kabini je stabilan na -7000 paskala.
Na 240 metara smo.
Prolazim kroz termoklinu.
Svi životni sustavi su mi zeleni.
Primljeno.
Dodirnuli smo dno.
Savršeno. Dakle, Salazar, tamo ste blizu lokacije.
Da, zapanjena sam.
Izgleda da je bušilica dotaknula neku metalnu tvar.
Što god to bilo, čvrsto je.
Nikad još nisam vidio tako sažvakan vrh bušilice.
Vrag me odnio.
Vibranij u oceanu.
Dajte da maknemo detektor odande jer jedino toga imamo.
Idemo prema detektoru vibranija.
Okej, Salazar, ugasili ste se.
Da, ostali smo bez struje.
Primljeno. Popravit ću to odavde.
Koji je to bio vrag?
Jacksone.
Kaži, vidiš li ti ovo?
Samo malo. Otkucaji srca Salazar.
Hej, Salazar, mogu li dobiti pogled?
To je fantomska meduza. Nisam još vidjela neku ove boje.
GUBITAK SIGNALA
Ronioci za hitne slučajeve, u pripravnost. -Salazar, izgubili smo Jacksonove životne.
Vidiš li ga?
Ne. Nema ga.
Možeš li pojasniti? Što znači "nema ga"?
Salazar, primaš li?
Salazar.
GUBITAK SIGNALA
Smitty, imamo tu jednu situaciju.
Što se to čuje?
Weste, imaš li pogled na izvor tog zvuka?
Weste, čuješ li, prijem?
Weste, imaš li pogled?
To je nekakav sonični napad.
Hej, Smitty, začepi si uši.
Napadnuti smo. Morate smjesta poslati udarni tim.
Prijem. Mayday, mayday, ovdje Rotor 625.
Smjesta nam treba pomoć.
To su Vakanđani.
Moraju biti.
Hendersone.
Smitty, moramo ići.
Hendersone!
Idemo.
Što je sad ovo?
Siđi s ruba.
Kreni!
Kreni, kreni, kreni!
Smjesta! Kreni!
Vrtnjom! Zbaci ih vrtnjom!
Okej. Nema ih!
Bože moj!
Samo nas izvuci.
Dobro smo.
Gdje je udarni tim?
To nisu bili Vakanđani. Bili su plavi.
Svi su mrtvi...
Sranje. Što je sad ovo?
Vuče nas unatrag.
Bože moj.
O, Bože! Drži se!
Kraljica Ramonda iz države Wakande održala je jučer silovit govor u UN-u
dok su pripadnice njene vojske izvele zarobljene plaćenike u dvoranu UN-a.
Ima godinu dana da je kraljica Ramonda postala vladarica Wakande
nakon lanjske iznenadne smrti kralja T'Challe od nepoznate bolesti.
Sve su oči uprte u tu moćnu državicu koja se zatječe u sve većoj izolaciji...
Kraljice.
Prilazimo riječnoj granici.
Došle smo kući.
Princezo.
Samo trenutak. Usred nečega sam.
Shvaćam, princezo, međutim...
Remetiš mi slijed misli.
Shuri.
Majko.
Nastojao sam vam kazati. Došla je kraljica.
Hvala ti. -Taj stvor mi je jezovit.
Mislim da će nas jednoga dana umjetna inteligencija pobiti.
Moj AI nije kao na filmu, majko. Radi točno ono što mu kažem.
Da, kad bi barem djeca bila takva.
Izgleda da svi marljivo rade.
Da. Zadaća je hitro odgovaranje na hitne slučajeve.
Na obzoru je možda cijeli niz neznanih prijetnji, a oni stvaraju rješenja.
Oh, što je to?
Egzoodijela za našu vojsku.
Daju korisnicima nadljudsku snagu, brzinu i otpornost.
Ali, kao i uvijek, Okoye je imala primjedbe.
Kako glase primjedbe?
Mrzi ih.
A obnavljanje Srcolike trave?
Ima li napretka oko toga?
Ispričavam se, princezo.
Nakia, kći Yae, opet vas pokušava nazvati.
Možda da se...
Možda da nastaviš računati, kako sam ti naložila.
Kako želite, princezo.
Ne treba nam Trava, majko.
Treba nam nova tehnologija.
A Black Panther?
Taj naslov već stoljećima pruža našoj naciji jedinstvo.
Black Panther je relikvija, majko.
Travom nisam nastojala spasiti naslov,
nastojala sam spasiti brata.
Oh, Shuri.
Znaš li koji je danas dan?
Utorak.
Datum, dijete.
Bratovljev odlazak.
Danas je točno godinu dana.
Imaš li što u planu?
Da.
Zato trebaš odvesti svoju majku u vožnju.
Smjesta? -Smjesta.
A kuglice Kimoyo ostavi tu.
Majko. -Ne, ne.
Neće ti trebati tamo kamo idemo.
I preostale dvije. Da.
Moraš sjediti ovdje sa mnom. I sa sobom.
Jedino tako ćeš se oporaviti
od rane izazvane smrću T'Challe.
Dobro mi je, majko.
Ne moraš brinuti zbog mene.
Njega više nema, ali ja idem dalje.
T'Challa je mrtav, ali to ne znači da ga nema.
Kad nam je ta bolest oduzela tvog brata
morala sam predvoditi ranjenu naciju i slomljen svijet.
Ali svejedno sam našla vremena za divljinu.
Lutala sam dok nisam pronašla vodu.
I sjela sam.
Onda sam izvela taj obred
koji ću ti sada pokazati.
Pronašla sam tvog brata u lahoru
koji me blago, ali čvrsto gurao.
Kao da mu je ruka na mom ramenu.
Malo je potrajalo,
ali on je došao.
Nije došao, majko.
Prisutnost koju si osjetila bila je samo tvoj umni konstrukt.
Oblikovan da bi mogla osjetiti nešto utjehe ili radosti.
To je sve.
Koji konstrukt stvara tvoj um
dok misliš na brata?
Nudi li ti utjehu?
Ili muke?
Dođi, dijete.
Odakle ti ovo?
Kakve to veze ima?
Kako je ovo vezano uz tvoj obred?
Spaljivanje pogrebnog ruha
označava kraj razdoblja oplakivanja
i početak novog odnosa
s voljenima koji su nas napustili.
Neću tako, majko.
Budem li sjela
i predugo mislila na brata,
neću spaliti ovu odjeću.
Nego svijet
i sve u njemu.
Shuri.
Shuri, nešto ti moram kazati
o tvome bratu.
Majko, čekaj!
Što to radiš?
Nemoj da je ovo dio tvog obreda.
Nije.
Stoj! Točno tamo!
Tko si ti? I kako si ušao ovamo?
Ovdje je čudesno.
Zrak je besprijekorno čist.
A voda...
Majka mi je kazivala o ovakvome mjestu.
O zaštićenoj zemlji s narodom koji nikad ne mora otići.
Koji nikad ne mora promijeniti sebe.
Zbog čega biste otkrili svoju tajnu svijetu?
Nisam žena kojoj godi ponavljanje svojih riječi.
Tko si ti?
Imam mnogo imena.
Moj narod me zove K'uk'ulkan,
ali neprijatelji me zovu Namor.
Američka vojska je otkrila vibranij podno područja moje nacije.
Uspio sam im onemogućiti rudarenje,
ali treba nam pomoć Wakande kako se to ne bi ponovilo.
Služe se uređajem koji je izumila jedna američka znanstvenica.
Vibranij postoji jedino ovdje.
U Wakandi.
Majko, pun ga je.
Vaš sin je svijetu otkrio moć vibranija.
Druge su nacije zauzvrat počele tragati za njim po planetu.
Njegova je odluka kompromitirala nas.
Možda bi Wakanda mogla naći tu znanstvenicu i dovesti mi je?
Bilo bi pošteno da nam Wakanda pomogne u razrješavanju te dvojbe.
Nećeš krišom ući u moju zemlju i govoriti mi što je pošteno.
Imam više vojnika nego ova zemlja vlati trave.
A snaga im je neusporediva.
Bilo bi mi mrsko vratiti se pod drugačijim okolnostima.
Kada dođete do znanstvenice, puhnite u ovu
i stavite je u ocean.
Dođi ću ubrzo potom.
Za svoje dobro
ne spominjite me ni riječju nikome izvan Wakande.
Jesi li mu vidjela krilca na gležnjevima?
Kako je to izveo?
Moramo sazvati Vijeće.
Nebozori nisu opazili baš nikakvu aktivnost.
Oh, riječna je granica bila probijena?
Da su moji vojnici bili prisutni, taj "čovjek riba"
bio bi upravo sada svezan pred nama.
Da su tvoji mišićavi mozgovi bili prisutni,
ostali bi tamo, ugušeni svojim krznenim uresima.
Demonice jedna ćelava...
Imajte poštovanja, vas dvoje.
Poštovanja?
Ove bi trebalo biti sram da uopće pokažu lice!
Pazi što pričaš, Jabari!
Hej!
Kao što kažem,
uopće ga nema na snimkama zračnog nadzora.
Kao ni na radaru.
Dakle, preronio je punih stotinu kilometara.
Nije bio sâm. I tvrdi da zapovijeda masivnom vojskom.
Hoće da mu izručimo jednu američku znanstvenicu?
Da je može ubiti?
Može.
Nikad se još nismo morali suočiti s neprijateljem koji može do vibranija.
A nemamo Black Panthera da nas štiti.
Zato što je ovo mudro Vijeće dopustilo da Killmonger preotme prijestolje
i spali vam svu dragocjenu Srcoliku travu.
M'Baku, što biste vi od nas?
Trebamo naći čovjeka ribu i ubiti ga.
Ako sada postupimo kako traži,
što mu priječi da se ne vrati i ne zatraži još?
Otpust.
To se samo meni čini, ili je ovo stvarno stalno sve ružnije?
Čini ti se.
Dakle, djeluje li? -Da.
Ovo može otkriti promijenjenu frekvenciju vibranija
kroz vodu, stijene, čak i teške metale. Izumiteljica ovoga je genijalna.
Dođi, vidi.
Neki su dijelovi posebni, a drugi izgledaju
kao skupljeni sa starog željeza.
Još mi je teško povjerovati
da vibranij postoji izvan Wakande.
Možda je bilo više od jednog meteorita.
Naš planet glavninom prekriva voda, pa je moguće da je drugi samo pao u nju.
To mijenja sve što znamo.
Velika gomila. Sve naše legende i bajke.
Te priče su mi žigosale um.
To zvuči vrlo bolno.
Dakle, ipak moramo naći tu znanstvenicu.
Imam jedan prijedlog.
Trebat će mi princeza.
Ne dolazi u obzir.
Nije u stanju ići na teren.
Kraljice.
Možda bi joj izlazak dobro došao.
Možda joj upravo to treba.
Uostalom, mogu žmirećki izvesti tu operaciju u Americi.
Ne brinu tu mene Amerikanci.
Taj Namor...
Krišom nam se provukao kroz obranu.
To se više nikad neće ponoviti.
Nije bio sâm.
Ona će biti sa mnom.
Dakle...
Kada odlazimo,
da se vidim s najdražim kolonizatorom?
Ma daj.
Da, shvaćam.
Shvaćam.
Uspori, može?
Niste se sjetile nazvati?
Ma zašto bih imala tvoj broj?
Tražimo znanstvenicu koja je izradila detektor vibranija.
Dakle, ono u Atlantiku ste bili vi?
Ma dajte. Rudarski brod.
Puno žrtava.
Što se dogodilo?
Ozbiljno?
Radilo se o zajedničkoj operaciji. Nas i SEAL-ova.
Trideset njihovih najboljih, dvoje naših najboljih časnika,
mojih prijatelja.
Nestali su.
Samo tako. Kad znamo da su tragali za vibranijem...
Uvjeravam te da Wakanda nije imala veze s tim.
Tko je onda to bio?
Bože, čujte, tu bih ja vama trebao dati informaciju, a vi uzvratiti.
Zbog naše ti sigurnosti ne možemo reći.
Presudno je da dođemo do znanstvenice
dok se još nešto nije dogodilo.
Duguješ mi, Rosse.
Duguješ mome bratu.
Okej, čujte.
Agente su već znali osuditi na smrt za manje od onog što ću vam sada dati.
I imamo novu ravnateljicu.
Motri me okom sokolovim.
Bit ćemo vrlo, vrlo oprezni.
Ne samo oprezni, morate biti brzi.
SAD-u treba novi uređaj, a ta mala ga jedina na svijetu zna izraditi.
Tako da idu po nju.
Mala?
Hej. -Nisi mi prebacio lovu.
Smetnuo sam s uma. Osamsto, je li?
Osamsto je bila jučerašnja cijena. Danas je glava.
Baš grabežno od tebe.
Izradio sam cijelu robotsku šaku. Ti si samo doradila algoritam hvatanja.
A koju si ocjenu dobio?
Hvala.
Vidim li ja to iPhone?
Primitivno.
Kraljice.
Locirale smo znanstvenicu.
U američkom je ekvivalentu seoske škole u Wakandi.
Škole?
Molim te, kažite mi da je profesorica.
Studentica je, majko.
Ne možemo je dati Namoru.
Dovedite tu studenticu nama u Wakandu.
Da, kraljice.
Mogu sama dalje.
Čekaj. Možda da popričam s njom.
Bit će diskretnije.
Znam ja biti diskretna.
Što je?
Ništa. -Je li šminka?
Ne.
Pogrešna nijansa, zar ne? -Prava nijansa.
Fenty 440. Dobro izgledaš.
Mogu se provući kao studentica.
Mogu ja to.
Imaš pet minuta. -To!
Riješi ILI NE KUCAJ
Hej!
Riri Williams?
Hej, nema više prodaje na upad. Moraš preko stranice.
To je zipano s enkripcijom.
Prebacila bih ti AirDropom.
Ti si...
Ti si princeza Shuri.
Kog si vraga došla ovamo?
O, sranje, zar ćete me unovačiti?
Ne.
Došla sam zbog detektora vibranija koji si izradila za CIA-u.
Nisam izradila detektor za CIA-u. Nego za kolegij iz metalurgije.
Kao školski projekt? -Da.
Profesor je rekao da neću moći.
Biti mlada, darovita i crnkinja, doduše, zar ne?
Vjerojatno nemate tu izreku u Wakandi.
Koliko ti je godina?
Devetnaest.
Stariji ne prihvaćaju uvijek genijalnost u mladoj dobi.
Koliko ti je trebalo?
Par mjeseci.
Par mjeseci? -Najteže je bilo
naći plahte poliestera dovoljno velike da pokriju...
Ček, zar sam razljutila Wakandu?
Ne samo nas.
Ovdje više nisi sigurna.
Skupi stvari i pođi sa mnom. Smjesta.
Imam sat diferencijalnih jednadžbi za, ono, petnaest minuta.
Okej.
Ti me tu pričekaj.
Idem u kupaonicu. Samo da...
Sve mi je bilo pod kontrolom.
Rekla sam pet minuta. Dala sam ti šest.
Marš van. Van iz mog doma.
Marš van!
Hej.
Upozoravam te! Ni koraka bliže da mi nisi prišla!
Vidiš kako uče djecu da se ophode s gostima?
Donijela si koplje ovamo?
Donijela si koplje ovamo.
Simpatična mi je.
Hej, hej, hej. Spusti to, spusti...
Ozlijedit ćeš se. Daj.
U redu je, princezo.
Sitna, sitna djevojko.
Dat ću ti dvije mogućnosti.
Možeš doći u Wakandu,
svjesna ili nesvjesna.
Ti moraš biti svjesna svog izgleda.
Šetaš ovuda s toliko pepela na glavi.
Oh, smiješno je? -Ne, nije.
Jesam ti rekla! -Dobro izgledaš.
Smiri se. Otići ćemo, okej?
A ona se može baktati s tim sirenom s krilatim gležnjevima
koji je hoće ubiti sasvim samostalno.
Možeš ti to. -Pomoću grijalice.
Dođi. Idemo.
Što?
Gdje smo mi to točno?
Popravila sam par kamiona za načelnika čistoće.
Zauzvrat mi daje da radim u ovoj garaži.
Samo da uzmem radni laptop.
Ne dirajte ništa, molim vas.
To te ne mora brinuti.
Možda ne izgleda naročito, ali ovdje mi je životno djelo.
Dakle, projekt za uređaj se nalazi na tom laptopu?
Da.
I samo ga ostavljaš na stolu u mehaničarskoj garaži?
Enkriptiran mi je s 2065 bajtova.
Dojmljivo. Jesi li kad zaboravila šifru?
Trebao mi je cijeli semestar da se vratim.
Morala sam izraditi funkcionalno kvantno računalo da probijem svoju enkripciju.
Što to tu praviš? Starkovu tehnologiju?
Kažem, ništa ne diraj.
Princezo. Američki organi zakona stigli su na vaš položaj.
Sranje. -Tko je to?
Moj AI.
Opkoljavaju nas.
Pa rekli ste da me goni neki siren.
Ono su savezni.
Sada mi ne trebaju ova sranja!
Boga mi, baš mi je dobro išlo!
Uredno sam pohađala nastavu. Očito sam pakleno glupa.
Baš je glupo misliti da će se princeza Wakande
pojaviti na mom pragu, i onda će izbiti sranja.
Mislim da ću radije okušati sreću s tim sirenom,
jer mi on barem nije doveo FBI u garažu!
Hej. Namor je potopio cijeli brod pun operativaca CIA-e
zbog tvog malog uređaja. -Ovdje Savezni istražni biro.
Opkoljeni ste. -Tako da su ti ovi tu žbiri
sad još najmanja briga.
Slušaj, moramo surađivati da se izvučemo odavde.
Generalice, opkolili su nas.
Možda da se razdvojimo.
Ne dolazi u obzir.
Radi li to vozilo?
Ne.
Sve u ovom labosu radi. Uključujući taj motor.
Da ti nije palo na pamet. Uostalom, tri smo.
Dvije ste. Ja idem ovim.
Znala sam.
Nemoj mi reći da si ovo izradila za dva mjeseca.
Godinama sam radila na ovome. S prekidima.
Lijepo. Jesi li već letjela u njemu?
To može letjeti?
Postoji cijeli kanal na YouTubeu posvećen opažajima mene.
Zakon.
Dođite. -Imamo nalog za uhićenje
studentice Riri Williams.
Bežični primopredajnik
za komuniciranje. -Da nisi utekla.
Generalice Okoye, princezo Shuri,
izađite s rukama uvis.
Kakva hrpa smeća.
Hej, molim te, budi oprezna.
Nećete biti uhićene. -Ključevi su na sjedalu.
Nakon što prijeđemo most umaknut ćemo im u bostonskoj gužvi.
Generalice, stvarno se moramo razdvojiti.
Slušaj me. Nismo u tvom labosu. Na terenu smo.
A sad, smjesti je u auto.
Stalno se dere na mene.
Taktička postrojba će razvaliti ulaz za tri, dva,
jedan.
FBI! Ne miči se!
Koji je to vrag?
O, sranje! Ima Iron Manovo odijelo? U povlačenje!
Ostanite gdje ste!
Očito može letjeti.
GRIOT-e! -Da, princezo.
Sad! -Daljinsko pilotiranje aktivirano.
Shuri! Ne!
Idemo!
GRIOT-e.
Daj mi pogled.
GRIOT-e. -Da, generalice?
Vodi me do princeze
da ti ne zabijem koplje tako duboko u procesor
da tisuću godina nećeš moći obrađivati osnovne unose.
Samo trenutak, generalice.
Okoye, idem do tebe.
GRIOT-e, smjesta mi prepusti upravljanje nad vozilom!
Raščišćavam vam put.
Izvolite, generalice.
Ručna vožnja uključena.
Moramo naći točku izvlačenja.
Ima jedna preko rijeke.
Hej, odsijecaju nam most.
Princezo, ulovio vas je nadzorni dron.
Na kojoj visini?
Deset tisuća metara.
Držite se.
Ja ću.
Daj, Riri.
Treba naći te diferencijalne jednadžbe.
Kad se relativna brzina izravna...
Riri, ne znam možeš li doseći taj dron bez maske s kisikom.
Razina kisika sad je 55%.
Osam tisuća petsto metara.
Razina kisika sad je 30%.
Maksimalno ubrzanje. Samo moram podesiti Eulerove kuteve da...
Da padne ravno na...
Kisik, 0%.
Dron vas više ne prati.
Visina, 150 metara i opada.
Riri! Jesi dobro?
Riri! -Da.
Dobro sam.
Dolijeće! -Sklanjaj se!
Jao meni!
Sranje! -I bez brige.
Imam vam posebnu dostavu za tri,
dva, jedan...
Krasno, Riri!
Riri!
Što se to dogodilo? Shuri!
Shuri!
Princezini životni su stabilni, generalice.
Trebala bi se začas osvijestiti.
Priđite još korak bliže
i pobit ću vas.
Bacaj oružje!
Ubijte znanstvenicu.
Ja ću se pobrinuti za svjedoke.
Može.
Hej, zar je plava?
Najprije ubijte tu ženu.
Baci oružje!
Idite do Namore.
Nisi vrijedna moje oštrice.
Zašto se odugovlači?
Nije sad vrijeme za igre.
Okoye!
Čekajte!
Aktiviram simultani prijevod.
Ja sam Shuri.
Princeza Wakande.
Tražim da me odvedete Namoru.
Nemojte nauditi ovoj djevojci.
Da ih obje odvedemo žive?
Da, Attuma.
Diši.
Shuri!
Ross, iz Agencije. Imate li svjedoka?
Ne. Ali mislimo da su bili Vakanđani.
Kako, molim?
Terenskom je uredu Langley javio da dolaze.
Dobro. Tko je to dojavio?
Ona. -Ravnateljice de Fontaine.
Ravnateljice de Fontaine.
Zbilja?
Pa...
Agent smatra da su to bili Vakanđani.
Da, pratimo ih sve otkako su nam sredili brod.
Zato sam htjela da ti dođeš.
Dobro izgledaš.
Pa, trudim se.
Ugradio si kućnu teretanu?
Da. Lani.
Možda ti jednom svratim da skočim na Peleton.
Živjeli. Ja sam nadležni posebni agent.
Oh, svaka čast. Biste li me proveli kroz dokaze, ili što?
Da. Okej, izvolite. -Da. Okej.
U redu. -Onda, što se dogodilo?
Sudar automobila, mislimo.
Samo ne uspijevamo naći automobile.
Kako to mislite? Bilo je baš ovako kad ste došli?
Da. Mislimo da je neki sudionik uklonio vozila.
Kako uklonio? -Bacanjem u rijeku.
Zezate me.
Na sebi ima naljepnicu MIT-a.
Hoću da to smjesta prebacite u NSA.
Hej, Rosse? Imaš pun spremnik benzina?
Možeš li me prevesti u Langley?
To je osmosatna vožnja.
Da. Možemo pričati o slučaju.
Zapravo, ne bi mi smetalo
ispričati ti se zbog par stvari koje sam rekla dok smo bili u braku.
Bili su plavi.
I imali su nadljudsku snagu.
I izašli su iz vode na leđima kitova.
Sasjekla sam ih troje udarcima koji su ih trebali ubiti, ali opet su ustali.
Želim smjesta otići i osloboditi našu princezu.
Okoye.
Oduzet će ti se čin generalice vojski Wakande
i statusa Dore Milaje.
Smijem li nešto reći,
kraljice?
Smiješ.
Preklinjem vas.
Dala sam sve.
Dopustite da poginem za spas moje domovine i tog prijestolja.
Molim vas, majko.
Dopustite mi da ovo ispravim.
Da ispraviš?
Ne znam je li mi kći živa ili mrtva.
Možda prenagljujemo.
Digla je koplje na vlastitog muža za Wakandu.
Gdje je njen izdajnički muž sada,
ako ne na mjestu koje može posjetiti ako poželi? Moj je
uz pretke.
Kraljica sam najmoćnije države svijeta,
a cijele mi obitelji više nema!
Nisam li dala sve?
Na noge, generalice.
Ostala sam uz tebe
i nakon što je Killmonger preoteo prijestolje,
a ti i ovdje nazočni starješine stali ste uz njega,
dok sam ja utekla Jabarima i umolila ih da me zaštite.
I upozorila sam te da ne vodiš moju kćer na ovaj zadatak,
a ti si je izgubila.
Dakle, danas sam
gotova.
Jesi li tu, GRIOT-e?
Da, kraljice.
Jesi li bio uz Shuri kad su je oteli?
Jesam.
Možeš li pratiti njene kuglice Kimoyo?
Balistički je našao čahure diljem Cambridgea.
Vakanđani su zbilja obišli cijeli grad.
Ne shvaćam kako su otkrili tko ga je izradio.
To je krajnje povjerljiva informacija.
Što je to? Novi zvuk zvona? -O, sranje.
Ravnateljice, ispričavam se. Moram se javiti.
Okej, pusti naslove. Samo se javi. Briga me.
Hej, draga, srdašce.
Ne, sa šeficom sam. Sada.
Zapravo, ona odlazi.
U redu.
Radit ću od kuće, a onda se otuširati.
Everette Rosse.
Kraljice Ramonda?
Odakle vam Shurine kuglice Kimoyo?
Nisam znao da su njene. U redu?
Sad sam ih pronašao na poprištu dosta ružnog zločina.
Imate li studenticu?
Shuri ju je nastojala spasiti kad su ih obje oteli.
Što? Tko ih je oteo?
Moja agencija smatra da ste vi.
I brine me da možda slute da sam ja usmjerio Shuri i Okoye kamo treba.
Čujte, ako su u opasnosti, hoću pomoći. Ali ne mogu ako ne znam što se zbiva.
Nažalost, nova je svjetska sila u igri.
Zemlja koja nam je već na radaru? Ili mislite na neku drugu?
To je sve što zasad mogu reći.
Molim vas,
uzbunite me ako vaše vlasti odluče poduzeti nešto temeljem svojih sumnji.
Da. Može.
Čujte, ako nekako mogu pomoći, samo recite.
Dugujem život Shuri.
GRIOT-e, je li Shuri nosila naušnice?
Izgubio sam im trag na sjeveru Atlantika,
ali otmičari govore jukatekski majanski.
Ispričavam se.
Trebate ravnateljicu?
Tamo je.
Jako lijepo.
Dobar dan.
Ispričajte nas na trenutak, molim.
Dobar dan.
Kraljice Majko.
Ovdje je sve lekcija za djecu.
Oslikala su zidove, hrane ribe
i uzgajaju sve čime se hranimo.
Prepoznajem dio ovih koncepata.
Ali služite se drugačijim materijalom.
Da, služimo se isključivo onim što potječe odavde, s Haitija.
Nedostajala si nam na T'Challinom pogrebu.
Kraljice Majko.
Ima šest godina da si nas napustila.
Mislila sam da ćeš se barem vratiti na ispraćaj.
Bilo me strah
konačnosti tog pogreba.
Nakia, kćeri Yae,
ma kamo ti otišla, i dalje si Vakanđanka
i znaš da smrt nije kraj.
Hvala vam.
Kako su svi kod kuće?
Shuri je oteta.
Što?
Već si neopaženo ušla u mnoge države.
To je bilo davno.
Tad sam bila drugačija osoba.
Treba mi netko tko može otkriti gdje je drže
i izbaviti je, neopaženo.
Tko bi se, nebesa mu, izložio mogućnosti rata s Wakandom?
Bože moj.
Okej, diši. Diši.
Ne govori mi da dišem.
Gdje smo to, kvragu?
U pećini smo. Nisam sigurna gdje.
Bože moj!
Što je to?
Krijesnice. Njihove ličinke svijetle.
Samo se smiri.
Hej, postoji li, ono, novi Black Panther
koga možeš pozvati da dođe po nas? -Ne.
Kako to?
Tako što više ne ide tako.
Black Panthera više nema.
Znači, više nemate Black Panthere baš kad mene otmu?
Princezo.
Ovdje kraljevske glave nose nošnje.
Evo što smo izradili za vas.
Razumiješ li je?
Ne sasvim.
A-a.
To su prava superzlikovačka sranja.
To je u svakom filmu.
Princeza Leia.
Belle iz Ljepotice i Zvijeri.
Ona bijela ženska iz Indiane Jonesa.
U redu je.
Da vidiš što moram nositi na Ratničkim slapovima.
Pođite sa mnom.
Čekaj.
Nećeš me tu ostaviti, je li?
Vratit ću se.
Ostani smirena.
Jesti?
POLUOTOK YUCATÁN, MEKSIKO
Pozdrav, gospođo. Drago mi je.
Kako vam mogu pomoći?
Zovem se Maria Aldana. Studentica sam iz Meride.
Ne zanima me. Idi, molim te.
Da, jasno. Ne bih vas gnjavila. Svejedno, dajte mi minuticu.
Profesor mi je spomenuo studiju
u kojoj ste kazali istraživačima da ste se susreli s nečim.
S nekim nevjerojatnim.
Ništa dobro nisam imala od razgovora s tim neznancima.
Najljepše vas molim.
Idi, smjesta.
I ja sam se susrela s njim.
Katkad smo znali opaziti čovjeka s krilcima na nogama
na žalu pokraj mora.
Mislili smo da je duh.
K'uk'ulkan.
Naš Bog Pernata Zmija,
iz ovog predjela i donjeg predjela.
Jako bih voljela posjetiti tu plažu.
Upozoravam te.
K'uk'ulkan se ovdje nalazi mnogo dulje nego ti ili ja.
Drugi koji su tragali za njim
sa zlom u srcu
nikad se nisu vratili.
Izgubili su se u dubinama,
zauvijek.
Princezo.
Dobrodošla.
Molim te, slobodno.
Prelijepa je.
Pripadala je mojoj majci.
Ovo su sve mezoameričke rukotvorine.
Najvjerojatnije iz 16. stoljeća.
Zar si još otada živ?
Majka ti je bila čovjek.
Bila je.
Zatim je postala nešto drugo.
Kako? -Kako?
Kako nikad nije bitno kao zašto.
1571. N. E. ZAMÁ, YUCATÁN
Majku i njeno selo istjerali su s imanja
španjolski konkvistadori koji su donijeli boginje,
jezik pun mržnje i dogmu s drugog svijeta.
Suočen s glađu,
ratom i boleštinama,
moj narod se obratio Chaacu,
našem bogu kiše i izobilja.
Chaac je našem šamanu dao viziju,
način spašavanja svoga naroda.
Chaac ga je odveo do biljke što niče iz plave stijene.
Moja majka me u to vrijeme nosila
i nije htjela pojesti tu biljku
iz straha kako će utjecati na mene.
Ne. Zbog djeteta.
Ali šaman je bio uvjerljiv.
Tvoje dijete je bolesno.
Jedino ga ovo može izliječiti.
Tvoje dijete će se prvo roditi u našem novom domu.
Primi ovaj dar kao obećanje.
On će biti naš novi kralj.
Svi su se razboljeli.
I njihovi životi,
njihovo tamošnje postojanje,
okončali su.
Biljka im je oduzela sposobnost disanja zraka,
ali omogućila im je uzimanje kisika iz mora.
Nastanili su se u oceanu,
daleko od rata i boleština.
Idemo!
Majka me tamo rodila
i postao sam prvorođenac Talokana.
Biljka mi je dala krila na gležnjevima
i uši uperene prema oblacima.
Bio sam mutant.
Mogao sam plivati nebom i sporije stariti.
Disati zrak koji su disali naši preci.
Kad je ostarjela,
moja majka je počela tugovati za životom na kopnu koji je nekoć poznavala
i umrla slomljena srca.
Morao sam joj obećati da ću je pokopati u tlu njene domovine.
Ništa me nije moglo pripremiti za ono što sam tamo zatekao.
Čije je ovo dijete?
Pucaj!
Pali!
Ti si demon.
Sotonin sin.
Jedan me španjolski svećenik prokleo.
Dok je umirao od moje ruke
nazvao me...
Dijete si bez ljubavi.
El niño sin amor.
Dijete bez ljubavi.
I prozvao sam se po tome.
"Namor".
Jer nemam ljubavi prema površinskom svijetu.
Zbog čega mi pričaš sve to?
Da shvatiš zbog čega moram ubiti znanstvenicu.
Što ako je odvedemo u Wakandu?
Pusti nas.
Dajem ti riječ.
Ostat će u mojoj zemlji.
Ne mogu riskirati, princezo.
Onda zadržite mene umjesto nje.
Voljela bih vidjeti tvoju naciju.
Pa, ne možeš onamo u tome.
Hipotermija bi te gotovo smjesta spopala.
Krv bi ti postala toksična,
a tlak oceana zdrobio bi ti svaku kost u tijelu.
Ili možeš obući odijelo.
Imamo ih nekoliko. Dođi.
Drži se blizu.
Hej! Namore, čekaj!
Zdravo.
Prelijep je.
Izrađen je od vibranija.
Da.
U dubinama oceana
donio sam sunce svome narodu.
Znam da si željela da znanstvenici poštedim život.
Ali sad vidiš što moram štititi.
Nakia, točno ste naslutili.
Odredio sam položaj Shurinih naušnica Kimoyo.
Signal potječe iz podvodne špilje
na približno 140 metara ispod površine.
Kraljice Majko, našla sam joj signal.
Potječe iz podvodne pećine.
Ako je ona dolje, sigurno ću naići na otpor.
Kako biste da postupim?
Izbavi princezu kako god bude nužno.
Ja ću pokušati odvući Namora.
Prva si osoba s površine koja je došla u Talokan.
Molim te, uzmi ovo kao znamen naše zahvalnosti.
Izrađena je s biljkom koja je spasila Talokan.
Mlada si, princezo.
Kad se stari poput mene, shvati se
da svi izgubimo sve koje volimo.
Ali kad sam izgubila brata
jednostavno je bilo drugačije.
Patio je šutke.
Kad me napokon zamolio da mu pomognem, nisam mogla.
Kakvog to smisla ima
da mi preci daju darove i umijeća
koji bi mi pomogli spasiti brata, a da ne mogu?
Zašto?
Nemam odgovor na to pitanje.
Moji preci su često znali reći:
"Samo najslomljeniji ljudi mogu biti veliki vođe."
Divim se ovome što ste tu izgradili.
I tvojoj zaštiti svoga naroda.
Ali kao princeza Wakande
ne mogu dopustiti da ubiješ tu mladu ženu.
Moja nacija neće znati za odmor dok me se ne vrati.
Neću otići bez nje.
Moramo naći miroljubivo rješenje ovoga.
Više se ne radi o znanstvenici.
Površinske nacije već stoljećima osvajaju i porobljuju narode poput nas.
Zbog resursa.
Od dana kad sam pokopao majku
pripremam svoj narod za priliku kad će doći po nas.
A taj uređaj je znak da je do te prilike došlo.
Moram znati je li nam Wakanda saveznik ili neprijatelj.
Nema ničega između.
Dakle, namjeravaš zaratiti protiv cijelog svijeta,
a hoćeš da ti Wakanda pomogne?
To je bezumno.
Nema države koja ne bi opljačkala Wakandu kad bi joj se pružila prilika.
Ako sklopimo savez,
možemo zaštititi jedni druge zadavanjem prvog udarca.
Zatim, nakon što uklonimo prijetnju od tih država,
znanstvenica će se vratiti u Wakandu.
A ako Wakanda ne prihvati, što će onda biti?
Znanstvenica će umrijeti.
A Wakanda će biti prva država koja će pasti.
Napad na moj narod?
Da.
I hoću da me saslušaš.
Wakanda ne može pobijediti u ratu protiv Talokana.
Pozvan si,
K'uk'ulkane.
Čuo sam te one večeri, s majkom uz rijeku.
Rekla si da hoćeš spaliti svijet.
Spalimo ga zajedno.
Kraljica Ramonda odbija nam prodati i najmanju količinu vibranija.
I sad su oteli mladu ženu koja je izradila taj uređaj.
Da, s dužnim poštovanjem, Riri Williams je čudo od djeteta
koje je obigravalo sve profesore.
Vakanđani su je novačili u okviru svog programa skrbi.
Ništa više. A onda
vi pošaljete tim SWAT pod okriljem noći
da uhiti krunsku princezu jedne međunarodne supersile.
Predsjednik hoće da poduzmemo ofanzivne mjere protiv Wakande.
Kakve ofanzivne mjere?
Destabiliziranje.
Pa, posebni časnik Ross je naš stručnjak.
Dakle, Rosse, što kažete?
Izvori mi govore da tamo negdje postoji netko drugi.
Druga država? -Može biti. Ne znam.
Morate mi dati vremena da to istražim kako treba,
jer ćemo se inače naći u ratu sa zemljom čiji vojni kapacitet
ne možemo ni shvatiti.
Ravnateljice?
Mislim da je on tu stručnjak.
Mislim da bi bila greška napasti Wakandu.
Da?
Imamo problem.
Je li moja kći živa?
Princeza je živa i zdrava.
Zatražila je da je se odvede u Talokan.
Zasad će ostati tamo.
Što vam mogu ponuditi u zamjenu?
Ništa.
Ne bih se složila.
Amerikanci se spremaju okriviti Wakandu
za vaš napad na njihov rudarski brod.
Vrati moju kćer i znanstvenicu,
inače ću ih obavijestiti da postojite.
Ako kažeš Amerikancima za nas,
ako nas pokušate naći,
ili ako otkrijem jedan jedini vakandski brod u oceanu,
ubit ću princezu.
Doći ću u Wakandu
i ubiti tebe.
Onda, što je bilo?
On bi zaratio s površinskim svijetom
i zamolio me je za pomoć.
Moram razmisliti.
Nikad nećemo izaći odavde.
Baci koplje!
Ubij princezu!
Baci bodež.
Ti...
Ti si je ubila.
Pusti je
i ne moraš poginuti.
Shuri.
Pomakni lijevu ruku.
Jesi li dobro?
Daj mi kuglice! -Idemo.
Daj mi kuglice. Mogu je spasiti. -Moramo ići.
Shuri, ne znam tko je ona, ali moramo je slušati.
Slušaj, pogodila sam je soničnim zrnom. Odavde je smrtonosno. Nema izgleda.
Ne shvaćaš. Ovo će značiti rat.
Moramo ići. -Čekaj!
Jesu li ti naudili?
Ne. Ne.
Hvala ti.
Nema na čemu.
GRIOT-e. -Da, kraljice.
Smjesta nas vrati u Wakandu.
Što se dogodilo, dijete moje?
Vakanđani.
Došli su po nju.
K'uk'ulkane,
možeš li me spasiti?
Je li umrla?
Da.
Otpočini, dijete.
Došli su
dok si razgovarao s kraljicom?
Nismo joj smjeli pokloniti povjerenje.
Princeza je vidjela naš dom.
Što im sad priječi
da udare na Talokan svom snagom?
Ja.
Ustaj, Talokane!
Zaslijepila me
nada
u savezništvo.
I zato sam
doveo u opasnost
sve nas.
Talokan
više neće
izvesti pokret.
Namora.
Attuma.
Kad obavimo svoje s njima
više im neće pasti na pamet
da priđu
Talokanu!
Ustaj, Talokane!
Princezo, lijepo je što ste se vratili.
Grad je na rubu otkako ste otišli.
Kreni.
Učvrsti sonične prepreke svih vodotokova.
Princezo?
Neka.
Hvala precima.
Samo bih vratila ove.
Ne. Zadrži ih.
Možda ti uskoro zatrebaju.
Je li vam to odande?
Je li istina da ste vidjeli podvodno carstvo?
Da.
Prelijepo je.
Ali taj narod je opasan, Aneka.
Dakle, gđice Riri Williams,
što kažeš na Wakandu?
Priče ne opisuju ovo kako treba.
Sjajno je.
Ali stvarno bih htjela kući.
Morat ćeš se strpiti.
Smijem li bar nazvati mamu?
Princezu je dovela kući Nakia, Pas rata.
Slava Hanumanu.
Špijunka je ponovno spasila Wakandu.
Kraljica će je nagraditi
doživotnim progonom, siguran sam.
Okoye.
Hvala ti, sestro.
Nakon Thanosovog napada,
kad si otišla ne rekavši ni riječi,
to me zaboljelo.
Kajem se što nisam bila uza sve vas.
Nije bilo lako.
Bio je
kralj i Black Panther svima.
Ali meni...
On je bio sve.
Moj T'Challa.
Kad sam ostala bez njega, tek tako, ma...
Morala sam se maknuti
i dopustiti si da se slomim.
Nisam mogla samo
nastaviti kao da se ništa nije dogodilo, znaš.
Ovo je napad.
Evo.
Idi do ove.
Jeste li dobro? Jeste li u redu?
GRIOT-e, aktiviraj Sunbird.
Shuri, gdje si?
Upravo idem do grada.
Odustani! Naređujem ti!
Majko, s Anekom sam. Možemo pružiti zračnu podršku.
Aneka, ne puštaj je iz labosa. -Majko, gubiš se.
Ne čujemo te. -Shuri!
Volim te. Bok!
Upravo si poklopila kraljici.
Upravo sam poklopila mami.
Postoji razlika. Dođi. Idemo!
Napadači!
Mama! Mama!
Okrenimo se! Idemo natrag!
Bolničari trpe oblik sonične hipnoze.
Primi dijete.
Generalice, začepite uši.
Da, kraljice.
Mogu li pomoći?
Dođi, brzo.
Ratnice!
Prekriži ruke,
dijete moje.
Nakia.
Da.
Naći ćemo ti mamu, dobro?
Čovjek riba.
Odmamili smo im obranu od palače.
Ostalo je prepušteno tebi.
Rušim se!
Sranje, prebrz je. -Još je brži u vodi.
Akriviram premosnicu. -Ne.
Čekaj! Popravit ću! -Ne ostavljam te, Shuri!
Vidiš li je?
Da. Točno tu.
Kreni, dijete.
Čekajte, što? I da vas ostavim?
Bježi!
Okoye, pokret, smjesta!
Pomozi djetetu.
Ona je to skrivila.
Kroz tjedan dana vratit ću se s cjelokupnom vojskom.
I pridružit ćete nam se protiv površinskog svijeta.
Inače ću saprati Wakandu s lica svijeta.
Dajte, kraljice.
Majko.
Ne daj joj da priđe! -Majko!
Mama! Mama! -Pokopaj mrtve.
Oplači izgubljene.
Ti si sad kraljica.
Majko!
Ne!
Puštaj me! Majko!
Mama!
Majko!
Probudite se, kraljice.
Dajte da vidim.
Probudite se.
Pomozite mi!
Mama!
Probudite se, majko.
Preminula je.
Mama!
Zemlja Jabarija izražava vam sućut na gubitku.
Morate ju oplakati
sukladno obredima svojih predaka.
Ne zakapajte se u svoju tehnologiju.
Zašto si tu?
Obećao sam vašem bratu
da ću vam pružati savjete
i zaštitu.
Ali danas mi treba vaš savjet.
Starješine vašeg plemena iznijeli su mi jedan prijedlog.
Žele evakuirati grad i uspostaviti logor
u zemlji Jabarija.
Dakle, sad ti je jako stalo čuti savjet od djeteta
koje prezire tradiciju?
Svijet...
Svijet vam je previše toga oduzeo
da bi vas se i dalje smatralo djetetom.
U interesu je moga naroda da dozna kojem ste rješenju u mislima skloni.
Starješine su očajne.
Grad je ranjiv.
Ako im priskočite u pomoć,
uvelike ćete ih zadužiti.
A u srcu?
Kojem ste rješenju u srcu skloni?
Upravo sam pokopala posljednju osobu koja me istinski poznavala.
Srce mi je pokopano s njom.
O, čovječe.
Da, maslinovo ulje ti se kvari.
Što ti tu radiš?
Gladna sam. I...
Tragedija je pogodila međunarodnu zajednicu.
Izvori potvrđuju da je kraljica Ramonda, kći Lumumbe, umrla.
Zapadni saveznici tvrde da su građanski sukobi vjerojatno izazvali kraljičinu...
Dakle.
Imaš kakav komentar?
Pitam se što ti osim toga prijatelji taje.
O čemu ti to?
Nemam neovlaštenih kontakata s kraljevstvom Wakandom.
A kuglice?
Što?
Kuglice.
Dala sam ih ozvučiti dok još nisi ni došao onamo.
Imala sam pristup svakom razgovoru koji si vodio,
uključujući onaj veleizdajnički poziv s kraljicom.
Počivala u miru.
Ali dobro je.
Pa, za nas.
U redu. Znaš što? Vakanđani su mi spasili život.
Dobri su ljudi.
Jesi li ikad na sekundu pomislila
što bi mogli raditi?
Jesi li pomislila što bismo radili da su SAD jedina zemlja na svijetu s vibranijem?
Zapravo, sanjam o tome.
Val. Val, molim te.
Ja sam ravnateljica de Fontaine.
Tvoja majka me štitila kao da sam joj rođena.
Najmanje što mogu je pokušati uzvratiti uslugu.
Moramo naći način da oslabimo Namora.
Čak i oslabljen, i dalje će biti problem.
Black Panther nikad nije podbacio u obrani Wakande.
Mislim da Black Panthera više nema.
Moj brat je mrtav.
Ali to ne znači da Black Panthera više nema.
GRIOT-e?
Počnimo izvođenjem komparativne analize
između naših pokušaja stvaranja sintetičke Srcolike trave
i vlakana iz ove narukvice.
Da, princezo.
Budući da je ovo izraslo na tlu bogatom vibranijem,
možda dijele neke suštinske sličnosti koje možemo iskoristiti.
Kako želite, princezo.
Molim te, učitaj i DNK moga brata.
Učitavam.
Zašto ne izgleda poput njih?
Fiziologija mu je potpuno različita.
Nitko od njih ne leti i nema ušiljene uši kao on.
Žene koje su nas čuvale imale su vodu preko usta i na vratovima.
On to nije imao.
Većem broju organizama ne trebaju škrge za izvlačenje kisika iz vode, pa...
To je kao meduza.
Samo upija kisik kroz kožu.
U postupku zvanom difuzija. -Difuzija.
Svaki dan koji prođe a da nismo izabrali vladara uzalud je potrošen.
Moramo se riješiti Namora dok nije ovamo vratio svoje ratnike.
A kako da se riješimo čovjeka s tolikom moći?
U napadu je prije obaranja tvog aviona skočio natrag u vodu.
Da mu možda to ne daje snagu?
On diše zrak i dobiva kisik iz vode na svojoj koži.
Ako nađemo način da ga osušimo, možda više neće biti tako snažan.
Hej, to je to.
GRIOT-e.
Moramo pretvoriti lovac Royal Talon u komoru za isušivanje pare.
Je li to uopće moguće?
Da.
Namamit ćeš nam ga u zamku.
Molim, pokažite gđici Williams gdje radi.
Evo, ovuda.
S koliko si godina izradila prvi uređaj?
S tri.
Poočim mi je bio automehaničar. Htio je praviti zrakoplove.
Dao mi je taj alat i samo me pustio da se snađem.
Tko te onda naučio raditi sve što radiš?
Stariji brat.
Bila sam vrh koplja vojske Wakande.
Ovo nisam ja.
Uz to, sada sam civil.
Vratila sam oružje.
Izradila sam ti i novo koplje.
Novo?
Da.
Kako se ova skalamerija uopće zove?
Midnight Angel.
Midnight Angel?
Slušaj me, Okoye.
Ovo će nas izjednačiti u borbi.
Sestro, nužno mi je da budeš spremna kad te pozovem.
Molim te.
Shuri.
Da.
Koliko si ovih izradila?
Tražila sam te u ispostavi Jabarija.
Ne dam da me se izbaci iz doma.
Duh ti je vrlo buntovan.
Zašto si se priključila Dorama?
Što te briga?
Još je puno borbenosti preostalo u meni.
Kaži mi, Aneka, kćeri Kyanina,
preostaje li još borbenosti u tebi?
Što imaš na umu?
GRIOT-e,
koliki su postotni izgledi?
98,7%, princezo.
Hoćete li da otisnem Srcoliku travu?
Živjela ti meni, Shuri.
Mislila sam da si se već vratila na Haiti.
Još sam Vakanđanka, znaš.
Dakle,
ovime se ti sada baviš.
Da.
Ti sada tu imaš
priliku za obnavljanje zaštitnika Wakande.
To bi bio najveći dar
još od Bashenginog otkrića.
Uskoro ćemo otkriti. Dođi.
GRIOT-e? -Da, princezo.
Otisni je.
Kako ćemo znati djeluje li?
Ako zasja.
Uspjelo ti je!
Ono, zar ne trebamo spaliti tamjan ili što već?
Samo Bast zna kako će preci doći do ovog labosa.
Sigurno nećeš da te ukopam?
Ne.
Moraš imati pristup mojim prsima, čisto za slučaj da dobijem kardiogeni šok.
Kardiogeni šok?
Šali se.
Zar ne?
Dopusti ovoj Srcolikoj travi
da ti podari snagu Black Panthera
i odvede te na Predačku ravan.
Ramonda.
Molimo te, dođi svojoj kćeri.
Majko?
N'Jadaka.
Sestričnice.
Kako?
Kako nikad nije bitno kao zašto, zar ne?
Izabrala si me.
Nemoguće. Nikad te ne bih izabrala.
Zašto si uzela Travu?
Da vidim svoje rođene. -Ne seri.
Nisi vjerovala da je Predačka ravan stvarna, zar ne?
Ne.
Pa zašto si je onda uzela?
Meni ne moraš lagati.
Da postanem snažna.
Snažna za što?
Vidiš?
Sličniji smo no što misliš.
I ja sam je uzeo da osvetim pretke.
Nimalo ti nisam slična.
Ti si je uzeo za sebe,
pa uništio ostatak.
Kao nevrijedni kralj
koji se boji da ga ne zamijene.
Obična kukavica.
Ne. Imao sam hrabrosti da postupim kako je nužno za promjenu Wakande.
Koliko je ljudi poput tvoje znanstvenice Wakanda zaštitila prije mog ustoličenja?
Kukavice.
To su bili Pantheri koji su prethodili meni,
kao i T'Challi.
Ne spominji mog brata.
Zbog tebe je on mrtav.
Ti si spalio Travu, ostavio nas bez zaštitnika.
Onda je Namor udario i ubio mi majku.
Njihova krv je tebi na rukama.
Nije to do mene.
I da se nisi usudila
oduzeti to tvojoj majci.
Žrtvovala je život da zaštiti mladu djevojku iz izgubljenog plemena.
Tvoj otac je bio licemjer.
On bi ubio tu djevojku.
Sranje, ubio je rođenog brata.
T'Challa je bio odviše plemenit.
Ostavio je ubojicu vašeg oca na životu.
I evo te sada tu.
Hoćeš li biti plemenita poput brata,
ili ćeš rješavati poslove
poput mene?
Je li ti dobro?
Koga si vidjela?
Nikoga.
Što je sad ovo?
Podbacila sam.
Nije uspjelo.
Hej, Shuri.
Napustili su me.
Nikada te ne bi.
Izvela sam sve što sam trebala. Obnovila sam Travu.
Okej. -Izvela vaš glupi obred, a zašto?
Smiri se. -Zašto mi nisu došli?
Samo se smiri.
Sranje.
Mogu i ja dobiti malo toga?
Mislim
da će ti trebati odijelo.
Još naroda dolazi iz grada.
Treba im više prostora.
Pa što onda?
Vi ste posjetitelji.
Čudo jedno kako se išta uz vas uspije obaviti.
Princeza!
Uspjelo joj je!
Black Panther živi!
Namor smatra da je Wakanda na koljenima.
Uz usmrćenu kraljicu.
Uz razorenu prijestolnicu.
Smatra da nemamo zaštitnika.
Ali sada...
Sada je vrijeme da udarimo.
Kako, kada ga ne umijemo ni pronaći?
Dovest ćemo Namora nama.
Ovamo, opet? -Ne.
Na udaljenu morsku lokaciju.
U redu.
Recimo da to i uspije.
Uzmimo da možemo ubiti tog čovjeka
koji može letjeti i moguće je snažan kao Hulk.
Je li njegovo ubojstvo pravo rješenje?
Tražio si njegovu glavu
još dok mu je jedini zločin bio zastrašivanje.
Što se promijenilo, vladare M'Baku?
Njegovi ga vojnici nisu zvali generalom ili kraljem.
Zvali su ga K'uk'ulkanom.
Što to znači?
Bog Pernata Zmija.
Što?
Zar mislite da zato što živimo u gorju nemamo pristup knjigama?
Starješine,
s vašim dopuštenjem,
razgovarala bih nasamo s vladarom M'Bakuom.
Da.
Namor nije završio svoje.
Obećao je uništiti površinski svijet.
Sada ga imamo priliku srediti.
Čega se ti bojiš? -Rata.
Ako je Namor zaista bog svome narodu
njegovo bi nas ubojstvo izložilo riziku vječnog rata.
Pa što onda?
Zar život moje majke ne vrijedi vječnog rata?
Naravno da vrijedi.
Naravno da je ona vrijedila.
Ali ona to ne bi htjela za tebe.
A ja ne bih to htio
za svoj narod.
Govoriš o mojoj majci kao da je još tu.
O onome što bi htjela za mene.
O njenim nadama i snovima.
Ali ona je mrtva.
Nema je više!
Namor ju je utopio, meni naočigled!
Dakle, njeni snovi,
njeni ciljevi, njena nadanja za mene...
To ne postoji.
To više nije bitno.
Bitno je ono što ja hoću,
a ja hoću da Namor bude mrtav!
I ti ćeš mi pomoći da to ostvarim.
Je li to jasno?
Polazimo ujutro.
Bok.
Dobro jutro.
Ako preživimo ovo,
znaj da imaš dom kod mene na Haitiju.
Evo. Primi me za ruke.
Diši.
Shuri, hoću da mi ovo iskreno kažeš.
Koga si vidjela kad si uzela Travu?
Ako zaratiš iz osvetoljubivosti,
to ti neće ispuniti prazninu preostalo nakon gubitka nje.
Ona će se samo povećavati
i napokon te proždrijeti.
Već je.
K'uk'ulkane, još jedan uređaj za otkrivanje vibranija koristi se u oceanu.
Gdje?
ATLANTSKI OCEAN
Izađimo iz vode!
Za kraljicu.
Riri, kako ide gore?
Hej, g. GRIOT-e.
Sad bi mi stvarno došla ta podrška.
Mislio sam da je nikad nećete zatražiti.
Sranje.
Sranje, brz je.
Ali ja sam brža.
Imam te.
Sad je na tebi, Shuri.
Princezo. -Ne.
Ja sam Black Panther i došla sam po odmazdu!
Ćelije za isušivanje pare aktivirane.
Što je bilo?
Treba ti čaša vode?
Hej, jesmo ga.
Dobro! -Namor je zarobljen.
U povlačenje!
Natrag u Wakandu!
Odlazak!
Što je sad ovo?
Sonični odašiljač je uništen.
To sigurno nije dobro.
Panther, Sea Leopard je izgubio napajanje i trpe značajne žrtve.
Okoye.
Panther.
Aneka.
Okoye.
Vrijeme je.
Za Wakandu!
Wakanda!
GRIOT-e, kakva je šteta?
Katastrofalna. Koplje mu je od sirovog vibranija.
Brod svakog časa može eksplodirati. -Vodi nas u pustinju.
Ne!
Potopi brod!
Držim te, sestro.
Drži se.
Ratniče!
Zar govoriš materinji jezik?
Možeš na njemu pozdraviti svoje pretke.
Miči se s mene!
U redu, dođi ovamo.
Pozdravit ćeš ti svoje pretke.
Spasili nas preci
ako princeza ne požuri.
Možda ćemo im se pridružiti.
Ako je tako, hej,
povedimo što više njih sa sobom.
Moglo je biti drugačije.
Treba mi voda.
Hoćeš li biti plemenita poput brata,
ili ćeš rješavati poslove
poput mene?
Ja nisam moj brat.
Namor će me preklinjati za milost
dok stojim i gledam kako umire.
Imperius Rex.
Wakanda zauvijek!
Shuri.
Mama.
Pokaži mu
tko si.
Predaj borbu
i Wakanda će štititi vaše oceane.
Štitit ćemo vaše tajne.
Predaj borbu
i vaš narod će ostati živ.
Osvetoljubivost nas je proždrla.
Ne smijemo dopustiti da proždre naš narod.
Predajem borbu.
Talokanci!
Vratimo se kući.
Naša je borba ovdje gotova.
Wakanda zauvijek!
Hvala ti, ljubavi.
Hej.
Spremna za povratak kući?
Ako me policija sigurno neće dočekati u zračnoj luci.
Bez brige. Za to smo se pobrinuli.
Ali radije malo popusti u poslovanju s kućnim projektima.
Ako te ulove u propustu, ne mogu ti pomoći.
Kažu da bi razgovarala sa mnom o nečemu?
Da.
O tvom odijelu. To je sjajan dizajn, ali ne mogu ti dopustiti da odeš s njim.
Ništa zato.
Bar da tako pomognem Wakandi da počisti za mnom.
Još jedno ti trebam pokazati.
Dođi.
Trebalo mi je vremena da nađem sve dijelove u rijeci,
ali vrijedilo je.
Kako si...
Ovo je auto mog tate.
Radili smo na njemu prije...
Sigurno je to on? -Do zadnjeg dijela.
Dostavljamo ga u Boston. Stići će prije tvog dolaska.
Dođi ovamo, stara.
Panther, stigao je transporter za gospođicu Williams.
Čuvaj se.
Sigurno ne bi skoknula do Chicaga? Da odeš na utakmicu Bullsa?
Zvuči fora, ali moram se pobrinuti za nešto.
I sad vam predstavljam
princezu Shuri,
koja je Black Panther!
Black Panther vam šalje pozdrave,
ali danas nam se neće pridružiti.
Ja, M'Baku,
vođa plemena Jabari,
sin Wakande,
želim uputiti izazov
za prijestolje.
Što te tišti, dijete moje?
Čitavog sam života jedva čekala boriti se rame uz rame s tobom.
Kad pomislim da si kleknuo pred Vakanđanima...
Black Panther je imala svaki razlog da me ubije.
Što misliš, zašto je odustala od toga?
Black Panther je najmoćnija osoba
u najmoćnijoj državi na površini.
Ali ona nema saveznike.
Sad ima suosjećanja za narod Talokana.
S ovim će savezom
Talokan biti snažniji nego ikad prije.
Površinski će svijet nasrnuti na Wakandu.
I Wakanda će se obratiti nama.
Vjeruj mi da hoće.
Što je to, kvragu?
Možemo se okrenuti?
Ne znam, stari. Izgubit ćemo sat vremena.
A da odeš pogledati?
Okej.
Da, ovdje Shauver.
Izgleda da nam je drvo palo na put.
Kako da postupimo?
Ma koji...
Kolonizator u lancima.
Sad sam sve vidjela.
Duhovito.
Idemo.
Hvala.
Nema na čemu.
Hej.
Dobro mi došla.
Lijepo te je vidjeti.
Sve je spremno.
Daj mi samo trenutak, a?
Zapravo,
mislim da bih to trebala samostalno.
Naravno.
BLACK PANTHER WAKANDA ZAUVIJEK
Shuri.
Smijemo li ti se sad pridružiti?
Ovo je moj sin Toussaint.
Toussainte,
ovo je tvoja teta Shuri.
Bok.
Složili smo se da je bolje za njega da tu odraste.
Daleko od pritiska prijestolja.
Tvoj otac,
tvoj baba,
priredio nas je za svoju smrt, zar ne?
Ali nije htio da odemo na pogreb
jer je smatrao da još nije pravo vrijeme.
Tako da smo tu održali svoju svečanost za njega.
Je li ga moja majka upoznala?
Jest.
Drago mi je.
Toussaint je prekrasno ime.
Nosi velebnu povijest.
Hvala. I tvoje je kul, valjda.
Mama mi kaže da znaš čuvati tajne.
Je li to istina?
Da, znam dobro čuvati tajnu.
Toussaint je moje haićansko ime.
Kako se zoveš?
Zovem se princ T'Challa, sin kralja T'Challe.
Posvećeno našem prijatelju
CHADWICKU BOSEMANU
PREVEO VLADIMIR CVETKOVIĆ SEVER
BLACK PANTHER ĆE SE VRATITI